b"\n_START_ARTICLE_\nT\xc3\xbanel de la risa\n_START_SECTION_\nDescripci\xc3\xb3\n_START_PARAGRAPH_\nRep el nom de t\xc3\xbanel de la risa (riure en catal\xc3\xa0) per la similitud que presentava amb una atracci\xc3\xb3 de fira, molt popular a l'\xc3\xa8poca de la construcci\xc3\xb3, anomenada tub de la risa. La premsa de l'\xc3\xa8poca contr\xc3\xa0ria al govern se'n reia de la nova construcci\xc3\xb3 i la va batejar amb aquest nom.\n_START_SECTION_\nHist\xc3\xb2ria\n_START_PARAGRAPH_\nEl t\xc3\xbanel de 7 quil\xc3\xb2metres, projectat durant l'etapa d'Indalecio Prieto al davant del Ministeri de Foment (1933), al mateix temps que es dissenyava l'estaci\xc3\xb3 de Chamart\xc3\xadn com a alternativa a l'estaci\xc3\xb3 del nord, encara que amb l'arribada de la Guerra Civil espanyola no fou inaugurat fins al 1967.\n_START_SECTION_\nSegon t\xc3\xbanel o t\xc3\xbanel oest\n_START_PARAGRAPH_\nPer resoldre el problema de la capacitat limitada del t\xc3\xbanel, aix\xc3\xad com la massificaci\xc3\xb3 de la l\xc3\xadnia 1 del metro de Madrid, el 2004 es comen\xc3\xa7aren les obres per a construir un segon t\xc3\xbanel de 7,5 quil\xc3\xb2metres, situat a l'oest de l'anterior. Aquest nou t\xc3\xbanel fou inaugurat el 9 de juliol de 2008._NEWLINE_El projecte de t\xc3\xbanel contempla tres estacions interm\xc3\xa8dies: Sol (en ple centre de Madrid), Alonso Mart\xc3\xadnez i Nuevos Ministerios, de les quals nom\xc3\xa9s l'\xc3\xbaltima d\xc3\xb3na servei actualment. La nova estaci\xc3\xb3 de Sol no s'obrir\xc3\xa0 fins al 2009 i l'altra encara est\xc3\xa0 en fase de projecte.\n_START_SECTION_\nT\xc3\xbanel d'alta velocitat\n_START_PARAGRAPH_\nHi ha un tercer t\xc3\xbanel ferroviari entre Atocha i Chamart\xc3\xadn pendent de construcci\xc3\xb3 que ser\xc3\xa0 exclusiu per l'alta velocitat i en ample est\xc3\xa0ndard. Estar\xc3\xa0 situat m\xc3\xa9s a l'est que el primer t\xc3\xbanel de la risa i permetr\xc3\xa0 connectar les dos grans estacions amb les l\xc3\xadnies d'alta velocitat a Castella i Lle\xc3\xb3, Ast\xc3\xbaries, Cant\xc3\xa0bria, Gal\xc3\xadcia i Pa\xc3\xads Basc (costat de Chamart\xc3\xadn) i Castella-la Manxa, Catalunya, Val\xc3\xa8ncia, M\xc3\xbarcia, Extremadura, la Rioja, Arag\xc3\xb3 i Andalusia (costat Atocha).\n_START_SECTION_\nCirculacions\n_START_PARAGRAPH_\nEn l'actualitat ambd\xc3\xb3s t\xc3\xbanels s\xc3\xb3n recorreguts exclusivament per trens de viatgers, per una part de trens de rodalia o regionals cadenciats que efectuen parada a totes les estacions, amb intervals de pas entre trens similars als d'una l\xc3\xadnia de metro, i per altra trens de mitjana dist\xc3\xa0ncia i de llarg recorregut amb origen a Chamart\xc3\xadn i destinacions meridionals nord-sur i sur-nord."